text: আবদুল করিম বেপারী (১৯২৯-২১ সেপ্টেম্বর ২০১১) বাংলাদেশের মুন্সীগঞ্জ জেলার রাজনীতিবিদ, মুক্তিযুদ্ধের সংগঠক, পূর্ব পাকিস্তানের প্রাদেশিক পরিষদের সদস্য ও অবিভক্ত ঢাকা-৭ (বর্তমান মুন্সীগঞ্জ-৩) আসনের সাবেক সংসদ সদস্য।
  
  জন্ম ও প্রাথমিক জীবন 
  আবদুল করিম বেপারী ১৯২৯ মুন্সিগঞ্জ জেলার মিরকাদিম পৌরসভার রামগোপালপুর গ্রামে জন্মগ্রহণ করেন। তার পিতা মোঃ ফালান বেপারী।
  
  রাজনৈতিক জীবন 
  আবদুল করিম বেপারী মুক্তিযুদ্ধের সংগঠক, মুন্সীগঞ্জ জেলা আওয়ামী লীগের সাবেক সভাপতি ও বিলুপ্ত রিকাবী বাজার ইউনিয়ন পরিষদের সাবেক চেয়ারম্যান। তিনি ১৯৫৪ সালে পূর্ব পাকিস্তানের প্রাদেশিক পরিষদের সদস্য নির্বাচিত হন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালেও প্রাদেশিক পরিষদের সদস্য নির্বাচিত হয়েছিলেন তিনি। ১৯৭৩ সালের প্রথম জাতীয় সংসদ নির্বাচনে তিনি আওয়ামী লীগের মনোনয়নে অবিভক্ত ঢাকা-৭ (বর্তমান মুন্সীগঞ্জ-৩) আসন থেকে সংসদ সদস্য নির্বাচিত হন।
  
  মৃত 
  আবদুল করিম বেপারী ২১ সেপ্টেম্বর ২০১১ সালে ঢাকার বাংলাবাজারে নিজের বাড়িতে মৃত্যুবরণ করেন।
  
  তথ্যসূত্র 
  
  বিষয়শ্রেণী:১৯২৯-এ জন্ম
  বিষয়শ্রেণী:২০১১-এ মৃত্যু
  বিষয়শ্রেণী:মুন্সিগঞ্জ জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:প্রথম জাতীয় সংসদ সদস্য
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
title: আবদুল করিম বেপারী